**Povzetek revizijskega poročila** ***Pravilnost financiranja volilne kampanje liste kandidatov Nova Slovenija – Krščanski demokrati na volitvah poslancev iz Republike Slovenije v Evropski parlament v letu 2019***

Računsko sodišče je izvedlo revizijo *pravilnosti financiranja volilne kampanje liste kandidatov* *Nova Slovenija   
– Krščanski demokrati za volitve poslancev iz Republike Slovenije v Evropski parlament v letu 2019,* ki jo je organizirala politična stranka Nova Slovenija – Krščanski demokrati.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji politični stranki Nova Slovenija – Krščanski demokrati izreklo *pozitivno mnenje*.

Računsko sodišče je o pravilnosti poslovanja v skladu z Zakonom o volilni in referendumski kampanji politični stranki Nova Slovenija – Krščanski demokrati izreklo *pozitivno mnenje*.

Ne da bi razkritje vplivalo na izrečeni mnenji, računsko sodišče opozarja na brezplačno objavo oglasa politične stranke Nova Slovenija – Krščanski demokrati v času volilne kampanje za volitve poslancev iz Republike Slovenije v Evropski parlament, ki je temeljila na občinskem odloku.

Računsko sodišče ni zahtevalo predložitve odzivnega poročila, ker je politična stranka Nova Slovenija   
– Krščanski demokrati že med revizijskim postopkom izvedla vse ustrezne popravljane ukrepe.

Ljubljana, 23. marca 2020